Nyelv és Tudomány- Főoldal - Új élete van az OpenOffice-nak
It café, Barna József | 2010. szeptember 30.
Az OpenOffice.org irodai programcsomag fejlesztői közösségének egy csoportja ma bejelentette, hogy The Document Foundation néven önálló szervezetet hoz létre a nyílt forráskódú irodai csomag független fejlesztésének és jövőjének biztosítása érdekében. A lépés – mely elszakadást jelent a projektet jelenleg koordináló Oracle-től – az alapítvány közleménye szerint az eredeti alapszabályban távlati célként kitűzött függetlenséget teremti meg. A szervezet irányelveit Budapesten, az idén tízéves OpenOffice.org fejlesztőinek konferenciáján fogadták el a hónap elején, és ekkor választották meg a kuratórium tagjait is.
„Úgy gondoljuk, hogy az Alapítvány [megalakítása] fontos állomás az ingyenes irodai csomag fejlődésében, mivel megszabadítja a fejlesztést és a projektet azoktól a korlátoktól, melyeket egy vállalat gazdasági érdekei jelentenek. A szabad szoftverek hívei számára itt a kivételes alkalom, hogy csatlakozzanak az alapítókhoz, és egy új fejezetet írjanak a FLOSS-mozgalom történetébe” – nyilatkozta Sophie Gautier, francia fejlesztő, az ideiglenes kuratórium tagja.
Az új kezdeményezést támogatásáról biztosította Richard Stallman nemzetközi hírű szabad szoftveres aktivista, a GNU projekt elindítója, a Free Software Foundation alapítója, valamint több vállalat és szervezet, köztük a Google, a Canonical, a Novell, a Red Hat és a GNOME Alapítvány is.
Címkék: Média, Számítógép, Szövegszerkesztő
Hasonló tartalmak: A multitasking károsabb, mintha füvet szívnánk? A számítógép került műsorra Arab chat-ábécé fiataloknak és lázadóknak Eltűnik a kínai írás? Flashmemória: törölj, ha tudsz!